Sérstök nafnanefnd hefur valið nöfn fyrir alla sali Tónlistarhússins Hörpu en fjölmargar hugmyndir voru skoðaðar . Aðalsalurinn heitir nú Eldborg og tekur hann 1800 manns í sæti . Æfingasalur Sinfóníuhljómsveitarinnar fékk nafnið Norðurljós en sá salur verður einnig notaður undir allskyns tónlistarviðburði og ráðstefnur og tekur hann 450 gesti í sæti . Silfurberg er ráðstefnusalurinn sem hægt er að skipta í tvennt og getur þannig hýst tvær ráðstefnur í einu . Ráðstefnugestir Silfurbergs geta orðið allt að 750 talsins en nýtingamöguleikar ráðstefnusalarins eru mjög miklir og tengist hann vel Norðurljósasalnum . Kaldalón er svo nafn minnsta salarins en hann tekur 200 manns í sæti og er ætlaður fyrir minni hljómlistarverk og ráðstefnur . Önnur salarkynni og fundarherbergi hafa einnig fengið nöfn og eru þau einnig ættuð úr náttúrunni eða nánar tiltekið þar sem vatn og land mætast . Þessi herbergi verða kölluð Nes , Vör , Vík og Sund . Sýningarsvæðin tvö í ytri rýmum hússins munu heita Flói og Eyri og skiptanlegt ráðstefnuherbergi mun heita Ríma , Vísa og Stemma . Stóri salurinn heitir Eldborg Hér má sjá Eldbog eins og hann lítur út i dag